Fundation Wikimedia

Le Fundation Wikimedia (Wikimedia Foundation Inc.) es le organisation-parapluvia comprehendente le pecias o projectos de Wikimedia: Wikipedia, Wiktionary, Wikiquote, Wikibooks, Wikisource e Nupedia. Le Fundation es un societate anonyme sin scopo lucrative organisate sub le leges de Florida, SUA. Su existentia official esseva annunciate le 20 de junio 2003 per un del duo co-fundatores de Wikipedia, Jimmy Wales, qui previemente operava Wikipedia sub le egide de su compania Bomis.

Le objectivos del Fundation es incoragiar le crescimento e disveloppamento de contento libere, projectos basate super WikiWiki e publicar le contento complete de iste projectos gratis e sin annuncios commercial. In addition al jam disveloppate encyclopedia e almanac general multilingue nominate Wikipedia, le Fundation gere un dictionario e thesauro multilingue nominate Wiktionary, un encyclopedia de citationes nominate Wikiquote e un collection de ressources super e-libros nominate WikiBooks visate specificamente a studentes (comprehendente per exemplo libros scholar e libros annotate in le dominio public). Le Fundation gere anque le operationes del projecto Nupedia que pro le major parte es inactive (e que non es un wiki ma totevia es contento libere).

Con le initiation del Fundation, Wales ha anque transferite le proprietate de tote le nomines de dominio de Wikipedia, Wiktionary e Nupedia a Wikimedia con le copyright pro tote le materiales connexe a iste projectos que esseva create per empleatos de Bomis o per Wales ipse. Le equipamento computatorial usate pro executar tote le projectos de Wikimedia esseva anque donate per Wales al Fundation.

Wales ha mentionate plure vices que Bomis continuara a fornir gratis le largor de banda e currente electric pro iste projectos. Il es sperate que le existentia del fundation sin scopo lucrative rendera possibile le generation per donation del publico e per subvention federal statounitese de receptas sufficiente pro assecurar le crescimento continue de cata projecto de Wikimedia.

Il habeva previemente discussiones extense super le responsabilitates de un consilio, e tentativas de comenciar a scriber un manual pro consilieros. Methodos plus equalitari de governantia anque esseva explorate. Il non es clar como istes influentiara le nove processo de Wikimedia.

 Donationes 
Wikimedia accepta donationes a http://wikimediafoundation.org/fundraising. Actualmente, donationes pote esser facite electronicamente via PayPal o inviate per le posta.

 Ligamines externe 
 Sito web del Fundation Wikimedia
 Charta corporative de Wikimedia Foundation Inc.  — file .tif de duo paginas situate in le sito web del Department of State, Divisions of Corporations del stato de Florida
 Registro public pro Wikimedia Foundation Inc. del sito web del Department of State de Florida
 Annuncio del stabilimento de Wikimedia
 Le metapagina de Wikimedia
 Articulo in WikiEN-l de Sheldon Rampton proponente le neologismo Wikimedia